ישיבת הנהלה מספר 7- פרוטוקול מס' 8

מועד: יום ראשון, כ"ו באלול, תשע"ד 21/9/2014

מקום: משרדי מורג יועצים, תל-אביב.

נושא: מתן עדכונים בנושא הנהג המקצועי, לאחר דיון עם משרד התחבורה, שהתקיים ביום חמישי, כ"ג באלול, תשע"ד, 18/9/2014. כמו כן, ניתנו עדכונים בנושאים נוספים הנמצאים על סדר היום של מליאת בכירי התחבורה.

חברי המליאה

ד"ר אריה חממי – יו"ר מליאת בכירי התחבורה

דני אבירי- יועץ בכיר בנושאי תחבורה

יהודה בר אור-יו"ר איגוד מוניות ארצי

יוסי דסקל- מנכ"ל בומברדייר

יוחאי זילברברג- מזכיר ארגון מנהלי תחבורה בישראל

נועם קום- יו"ר פורום 'נוהגים הייטק'

שמואל רפאלי – מנכ"ל דן

אודי שאשא- מנכ"ל מסיעי אריה שאשא

שוקי שדה- מנכ"ל א.ח.ה.ב

תדי שמאי- מנכ"ל חברת תובלה קונספטליין

יורם שפק- מנכ"ל אריה שפק סוכנויות לביטוח

משה שלוש- מנהל חטיבת משאבי אנוש ושכר ארצי באגד

1. נוכחים בישיבה:

ד"ר אריה חממי – יו"ר מליאת בכירי התחבורה

דני אבירי- יועץ בכיר בנושאי תחבורה

תדי שמאי- מנכ"ל חברת תובלה קונספטליין

יהודה בר אור-יו"ר איגוד מוניות ארצי

נועם קום- יו"ר פורום נוהגים הייטק

יוחאי זילברברג- מזכיר ארגון מנהלי תחבורה בישראל

יורם שפק- מנכ"ל אריה שפק סוכנויות לביטוח

משה שלוש- מנהל חטיבת משאבי אנוש ושכר ארצי באגד

מעיין גרוס- מנהלת המליאה

1. רקע

הפגישה נפתחה בהצגת חבר מליאה חדש המייצג את אגד, מר משה שלוש. בתפקידו הינו מנהל חטיבת משאבי אנוש ושכר ארצי באגד ומחליף את הנציג הקודם, מר עדי גמליאל.

בהמשך למפגש המליאה הקודם שהתקיים בחודש אוגוסט, ולדיון שהתקיים במשרדו של סמנכ"ל משרד התחבורה, מר אבנר פלור בתאריך 18.9.2014, התאגדו חברי המליאה ביום ראשון, 21.9.2014 לקבלת סטטוס ולסיכום נושאים שעל הפרק.

1. נושאי הדיון:
   1. סקירה וסיכום נושא הנהג המקצועי בשיתוף פעולה עם משרד התחבורה.
   2. עדכון בדבר המשך עבודה בנושא שיפור תדמית.
   3. סטטוס חברות בארגון UITP.
   4. סטטוס הצטרפות חברים חדשים למליאת בכירי התחבורה.
   5. סטטוס אירוע עם שר התחבורה.
   6. הרמת כוסית לכבוד ראש השנה.
2. מהלך הדיון –

במפגש עלו הנושאים הבאים :

* 1. מתן סקירה אודות סיכומים עם הנהלת משרד התחבורה בהגדרת נהג מקצועי- ד"ר אריה חממי הציג כי בהמשך לשלוש פגישות ומסמכים שהועברו למשרד התחבורה התקיימה פגישה נוספת במשרד התחבורה (בתאריך 18.9.2014) בנושא קידום וסיכום נושא הנהג המקצועי. הדיון התקיים לאחר כתיבת תכנים רלוונטיים, ניתוח נתונים, מיקוד בסקטורים השונים של נהגים והוצאת חוברת הנהג המקצועי וטבלאות מסכמות לפרמטרים דרושים (תנאי סף, כישורים נדרשים, הכשרות, איכות השירות, שליטה בטכנולוגיות, סוג רישיון, גיל וקוד אתי). בפגישה היו נציגי המליאה, מר יהודה בר אור ומר שוקי שדה, בנוסף ליו"ר המליאה, ד"ר אריה חממי (פרוטוקול הדיון יופץ על ידי משרד התחבורה). בנוסף זומנו אנשי סגל ממשרד התחבורה ומארגונים נוספים, לרבות מועצת המובילים והמסיעים, צה"ל והמשטרה.

חברי המליאה קיבלו עדכון לגבי מועצת המובילים והמסיעים אשר מעוניינים לצאת ממליאת בכירי התחבורה ולא להוות נציגים לארגוני הובלה, זאת בעקבות הצהרתו של יו"ר מועצת המובילים והמסיעים, מר גבי בן הרוש בדיון שהתקיים במשרד התחבורה ב-18.9.2014.

* 1. הכנת תכנית עבודה, על פי החלטת המליאה, לשינוי תדמית ומיתוג מערכת התחבורה- יו"ר המליאה, ד"ר אריה חממי, הציג את נושא התדמית ושיתוף פעולה עתידי עם מרכז הובלה בצה"ל. צוין כי יש צורך בשינוי מערכתי והצגת הערכים הקיימים בתהליך. התהליך יהיה בשיתוף עם משרד התחבורה, לרבות הנושא של עבודה מועדפת ושילוב חיילים משוחררים באזרחות. בנושא זה יש צורך בבחינת התקציב לאישור ובמערכת ענפה של נוגעים בדבר. לאחר שהנושא יגובש, ישולב עם הנהג המקצועי שמתגבש בימים אלה. ד"ר אריה, חממי, ציין כי שר התחבורה, מר ישראל כץ הביע תמיכתו בתהליך.
  2. חברות בארגון UITP הבינלאומי, המקביל לארגון מליאת בכירי התחבורה- בהמשך להצגת ארגון UITP במפגש הקודם חברי המליאה עודכנו על ידי מעיין גרוס כי בוצעה בדיקה לגבי חברות בארגון, לרבות ההטבות והדרישות מהמליאה. יו"ר המליאה, ד"ר אריה חממי סמך את ידיו בנושא ובשלב זה הנושא מושהה עד הסדרת המעמד המשפטי של המליאה, המהווה תנאי בסיסי להצטרפות.
  3. עדכון בדבר הצטרפות ארגונים נוספים כנציגים במליאת בכירי התחבורה- בחלק זה הוצגו שני ארגונים פוטנציאליים המעוניינים להצטרף למליאת בכירי התחבורה שנידונו גם במפגש הקודם. שני הארגונים הינם: איגוד שמאי ביטוח בישראל ו-ITS. חברי וועדת הקבלה, מר תדי שמאי ומר יורם שפק היו בדיון, וציינו כי אלה כבר קיימו וועדת קבלה לנציג הארגון הראשון (קרי, איגוד שמאי ביטוח בישראל) שיכול להיות בעל תרומה למליאת בכירי התחבורה רק במידה וייוצג על ידי נציג בכיר מההנהלה. גם לגבי הארגון השני (קרי, ITS) צוין כי כדאי לשלבם במליאה, באותם תנאים. **התקיימה הצבעה בנושא צירוף נציגים בכירים של הארגונים האמורים למליאה, עליה הסכימו פה אחד המשתתפים שנכחו במפגש: בעד-8 נגד-0 נמנעים-0.**
  4. סטטוס אירוע עם שר התחבורה- צוין בפני המשתתפים כי יש רצון בקיום האירוע והוא לא ירד מסדר היום. יחד עם זאת, טרם נקבע מועד חדש, דבר המותנה בלוחות הזמנים של שר התחבורה, מר ישראל כץ.
  5. המפגש נחתם בהרמת כוסית ודברי ברכה לכבוד השנה החדשה.

1. החלטות
   1. מליאת בכירי התחבורה הצליחה בתהליך לקידום הנהג המקצועי שהתקבל ונחתם בפרוטוקול משרד התחבורה (שיופץ על ידו) והם מועברים ליועצים המשפטיים של משרד התחבורה, המנסחים את תנאי ההצגה עבור יו"ר וועדת כלכלה, מר אבישי ברוורמן.
   2. לפי בקשתו של יו"ר מועצת המובילים והמסיעים, מר גבי בן הרוש, מועצת המובילים והמסיעים לא תיקח חלק ממליאת בכירי התחבורה (לרבות השתתפות בדיונים, ייצוג במסמכים וקבלת החלטות). כמו כן, ד"ר אריה חממי הבהיר כי יש קושי לרתום את הארגון למליאה ופחות מתאים לשלבם בשלב זה. בהמשך לכך סוכם כי יש צורך בנציגות אחרת מארגון תובלה (מנהלת המליאה, מעין גרוס, ציינה כי מתקיימת בחינה של נציג אחר שמתעניין להצטרף למליאה וממתינים למסמכיו). מר יורם שפק העלה את שמותיהם של מר יוסי נווה (מנכ"ל משאיות המפרץ) ומר אבי קסוטו (מנכ"ל סע-שא). הנושא ייבחן.
   3. חברי המליאה התבקשו לשתף ולהציע הצעות בכל הקשור לשיפור תדמיתי. כמו כן הובהר להם שהם יכולים להציג נתונים שיכולים להיות רלוונטיים, כפי שעשה מנכ"ל בומברדייר ישראל, מר יוסי דסקל במפגש הקודם.
   4. הנציגים מאיגוד שמאי ביטוח בישראל ו-ITS יקבלו הודעה על הרצון לצרף נציגים בכירים מטעמם למליאת בכירי התחבורה.

**עותק לחברי המליאה**

רשמה: מעיין גרוס